pythainlp/thai-financial-dataset huggingface dataset:
แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท โนเบิล ดีเวลลอปเมนท์ จำกัด (มหาชน)

สารบัญ หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 7

3.  การประกอบธุรกิจของแต่ละสายผลิตภัณฑ์ 17

4.  การวิจัยและพัฒนา 42

5.  ทรัพย์สินที่ใช้ในการประกอบธุรกิจ 43

6.  โครงการในอนาคต 48

7.  ข้อพิพาททางกฎหมาย 49

8.  โครงสร้างเงินทุน 50

9.  การจัดการ 52

10. การควบคุมภายใน 66

11. รายการระหว่างกัน 69

12. ฐานะการเงินและผลการดำเนินงาน 70

13. ข้อมูลอื่นที่เกี่ยวข้อง 84

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 รายงานการกำกับดูแลกิจการของคณะกรรมการตรวจสอบ
ส่วนที่ 1

ข้อมูลสรุป (Executive Summary)

บริษัท โนเบิล ดีเวลลอปเมนท์ จำกัด (มหาชน) จดทะเบียนก่อตั้งเมื่อวันที่ 19 กรกฎาคม 2534
ประกอบธุรกิจพัฒนาอสังหาริมทรัพย์ประเภทที่อยู่อาศัย
โดยมุ่งเน้นการนำเสนอรูปแบบการอยู่อาศัยอย่างมีดีไซน์เพื่อตอบสนองความต้องการและรูปแบบการใช้ชีวิตที่หลากหลายมากขึ้น
และได้จดทะเบียนเป็นบริษัทในตลาดหลักทรัพย์แห่งประเทศไทยเมื่อวันที่ 22 พฤศจิกายน 2539
ปัจจุบันมีทุนชำระแล้ว 2,282,355,875 บาท

ก่อนปี 2545 บริษัทฯ ได้พัฒนาโครงการที่อยู่อาศัยรวม 8 โครงการมูลค่ารวม 4,877 ล้านบาท
ได้แก่โครงการโนเบิล พาร์ค และโครงการโนเบิล โฮม
โครงการต่อมาเป็นโครงการบ้านเดี่ยวและคอนโดมีเนียม ได้แก่ โครงการโนเบิล นีโอ ซิตี้,
โครงการเดอะ โนเบิล, โครงการโนเบิล ช้อยส์, โครงการโนเบิล เฮ้าส์ พญาไท
และโครงการโนเบิล เฮ้าส์ ร่วมฤดี

ระหว่างปี 2545 ถึง ปี 2548 บริษัทฯ ได้พัฒนาโครงการที่อยู่อาศัยรวม 14 โครงการ
ทั้งโครงการบ้านเดี่ยว คอนโดมีเนียมใจกลางเมือง ทาวน์เฮ้าส์ และที่ดินจัดสรร
มูลค่าโครงการรวมทั้งสิ้น 12,298 ล้านบาท โครงการบ้านเดี่ยวได้แก่ โครงการโนเบิล ทารา
เอกมัย-พระราม 9, โครงการโนเบิล ทารา งามวงศ์วาน, โครงการโนเบิล ทารา พัฒนาการ,
โครงการโนเบิล ทารา งามวงศ์วาน 2, โครงการโนเบิล วานา ปิ่นเกล้า, โครงการโนเบิล
วานา วัชรพล, โครงการโนเบิล อนาวานา, โครงการโนเบิล จีโอ วัชรพล และโครงการโนเบิล
จีโอ พระราม 5 โครงการคอนโดมีเนียมใจกลางเมืองได้แก่ โครงการโนเบิล ออรา คอนโด,
โครงการโนเบิล ไลท์ และโครงการโนเบิล ซีโรไนน์ สำหรับโครงการทาวน์เฮ้าส์และที่ดินจัดสรร
ได้แก่โครงการเฟิสท์โฮม และ โครงการโนเบิล สาทร-ท่าพระ
นอกจากโครงการที่อยู่อาศัยแล้วในปี 2548 บริษัทฯ ยังได้เปิดตัว Playground ภายใต้คอนเซปต์
Inspiration Store ศูนย์การค้าที่สร้างแรงบันดาลใจให้กับวิถีชีวิตสมัยใหม่ผ่านสินค้าที่มีดีไซน์
ตั้งอยู่กลางซอยทองหล่อซึ่งเป็นโครงการแรกที่พัฒนาเพื่อเป็นแหล่งรายได้ในระยะยาวของบริษัทฯ

ปี 2549 บริษัทฯ ได้เปิดตัวโครงการคอนโดมีเนียมใจกลางเมือง 4 โครงการ ได้แก่
โครงการโนเบิล แอมเบียนส์ ร่วมฤดี, โครงการโนเบิล แอมเบียนส์ สารสิน, โครงการโนเบิล
รีมิกซ์ และโครงการโนเบิล โซโล มูลค่ารวมทั้งสิ้น 5,163 ล้านบาท
ซึ่งประสบความสำเร็จอย่างดียิ่งส่งผลให้ในปี 2549 บริษัทฯ มียอดขายโครงการทั้งหมดรวมกว่า
4,340 ล้านบาท เพิ่มขึ้นถึง 2,370 ล้านบาทเมื่อเปรียบเทียบกับปี 2548
และมียอดขายที่รอรับรู้รายได้ในอนาคตกว่า 3,040 ล้านบาท นอกจากนี้เพื่อย้ำแนวคิด Concept
Store ในเดือนพฤศจิกายน บริษัทฯ ยังได้เปิดตัว MANGA by Playground
ในศูนย์การค้าเซ็นทรัลเวิลด์ โซน Forum ชั้น 1

สำหรับปี 2550 เพื่อรองรับการขยายงานในอนาคต บริษัทฯ มีแผนลงทุนซื้อทรัพย์สินเพิ่มอีกประมาณ
1,400 ล้านบาท ในทำเลที่มีศักยภาพ
ซึ่งทรัพย์สินดังกล่าวสามารถนำมาพัฒนาโครงการมูลค่ารวมกว่า 8,700 ล้านบาท
ทั้งในรูปแบบของโครงการแนวราบ และคอนโดมีเนียม ภายใต้แผนการลงทุนที่รอบคอบ
และระมัดระวัง และจากรากฐานการเงินที่มั่นคง แข็งแกร่ง
ดังจะเห็นได้จากอัตราส่วนหนี้สินสุทธิต่อทุนซึ่งอยู่ในระดับเพียง 0.43 เท่า ณ สิ้นปี 2549

(ผู้ลงทุนควรอ่านรายละเอียดในส่วนที่ 2 ก่อนการตัดสินใจลงทุนในหลักทรัพย์)
เอกสารแนบท้าย 3

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบของบริษัท โนเบิล ดีเวลลอปเมนท์ จำกัด (มหาชน)
ประกอบด้วยกรรมการอิสระจำนวน 3 ท่าน โดยมีนางบุญเพิ่ม เจียมธีระนาถ
เป็นประธานกรรมการตรวจสอบ นายณรงค์ เตชะไชยวงศ์ และนายสุรเชษฐ์ สุบุญสันธ์
เป็นกรรมการตรวจสอบ

ในปี 2549 คณะกรรมการตรวจสอบมีการประชุมรวมทั้งหมด 4 ครั้ง
เพื่อตรวจตราและกำกับดูแลกิจการ ตามขอบเขต หน้าที่และความรับผิดชอบที่ได้รับมอบหมาย
และรายงานต่อคณะกรรมการบริษัท
รวมถึงได้มีการประชุมร่วมกับฝ่ายตรวจสอบภายในและผู้สอบบัญชีภายนอกของบริษัทฯ

อนึ่งการประชุมร่วมกับผู้สอบบัญชีของบริษัทฯ คือ บริษัท ไพร้ซวอเตอร์เฮาส์คูเปอร์ส เอบีเอเอส
จำกัด เป็นการประชุมเพื่อรับทราบข้อสังเกตและแลกเปลี่ยนความคิดเห็น
ประเมินคุณภาพและความถูกต้อง ครบถ้วนของงบการเงินรายไตรมาสและงบการเงินประจำปี 2549
ที่จัดทำโดยฝ่ายบริหาร
ตลอดจนความเพียงพอของการเปิดเผยข้อมูลในงบการเงินโดยเฉพาะอย่างยิ่งการเปิดเผยข้อมูลกรณีรายการที่เกี่ยวโยงกันและรายการที่อาจมีความขัดแย้งทางผลประโยชน์
รวมถึงเพื่อประเมินประสิทธิผล
ความเพียงพอและความเหมาะสมของระบบการควบคุมภายในของบริษัทฯ
อันจะมีผลต่อความถูกต้องและความน่าเชื่อถือของงบการเงิน
สำหรับการประชุมร่วมกับสายงานตรวจสอบภายใน เป็นการประชุมเพื่อรับทราบผลการตรวจสอบ
การประเมินระบบการควบคุมภายใน
รวมทั้งข้อเสนอแนะเพื่อปรับปรุงระบบการควบคุมภายในให้มีความเหมาะสมเพียงพอ
และมีประสิทธิภาพยิ่งขึ้น

คณะกรรมการตรวจสอบได้ประเมินการปฏิบัติตามกฏหมาย ระเบียบและข้อกำหนด
ที่เกี่ยวข้องกับการดำเนินกิจการของบริษัทฯ รวมถึงกฎหมายว่าด้วยหลักทรัพย์และตลาดหลักทรัพย์
นอกจากนี้คณะกรรมการตรวจสอบได้พิจารณาและเสนอแต่งตั้งผู้สอบบัญชีจากบริษัท
ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้สอบบัญชีของบริษัทฯประจำปี 2550
ต่อไปอีกปีหนึ่ง และพิจารณาค่าสอบบัญชีโดยได้นำเสนอต่อคณะกรรมการบริษัทฯ
เพื่อพิจารณานำเสนอที่ประชุมผู้ถือหุ้นต่อไป

จากการปฏิบัติหน้าที่ตามขอบเขตและความรับผิดชอบด้วยความรอบคอบและเป็นอิสระ
คณะกรรมการตรวจสอบไม่พบรายการใดที่มีนัยสำคัญ
รวมถึงสถานการณ์ใดที่เกี่ยวข้องกับระบบการควบคุมที่เป็นจุดอ่อนอย่างมีสาระสำคัญ
ที่อาจมีผลกระทบต่อฐานะการเงินและผลการดำเนินงานของบริษัทฯ
งบการเงินของบริษัทฯมีการเปิดเผยข้อมูลกรณีรายการที่เกี่ยวโยงกันและรายการที่อาจมีความขัดแย้งทางผลประโยชน์ไว้อย่างเหมาะสมเพียงพอ
และไม่พบเหตุการณ์ใดที่แสดงว่าบริษัทฯ มีการปฎิบัติที่ขัดต่อกฎหมาย
ระเบียบและข้อกำหนดที่เกี่ยวข้องกับการดำเนินกิจการอย่างมีนัยสำคัญ

(นางบุญเพิ่ม เจียมธีระนาถ)

ประธานกรรมการตรวจสอบ

  1 มีนาคม 2550
7. ข้อพิพาททางกฎหมาย

ณ สิ้นปี 2549 บริษัทฯ หรือบริษัทย่อย
ไม่มีคดีหรือข้อพิพาททางกฏหมายที่ยังไม่สิ้นสุดและเป็นผลลบต่อสินทรัพย์มากกว่าร้อยละ 5
ของส่วนของผู้ถือหุ้น หรือมีผลกระทบต่อการดำเนินธุรกิจอย่างมีนัยสำคัญ
หรือเป็นคดีที่มิได้เกิดจากการประกอบธุรกิจโดยปกติของบริษัทฯ แต่อย่างใด
11. รายการระหว่างกัน

  บริษัทไม่มีรายการระหว่างบริษัทหรือบริษัทย่อยกับบุคคลอื่นที่อาจมีความขัดแย้ง

  อนึ่งบริษัทมีนโยบายเกี่ยวกับรายการระหว่างบริษัทหรือบริษัทย่อยกับบุคคลที่อาจมีความขัดแย้ง
  โดยการอนุมัติการทำรายการดังกล่าวจะดำเนินการตามขั้นตอนของข้อกำหนด
  หรือประกาศของสำนักงานคณะกรรมการกำกับหลักทรัพย์และตลาดหลักทรัพย์
  ตลอดจนระเบียบและกฎเกณฑ์ที่เกี่ยวข้องอย่างเคร่งครัด นอกจากนี้การกำหนดราคา ค่าตอบแทน
  หรือค่าธรรมเนียม เกี่ยวกับรายการระหว่างกัน บริษัทจะกำหนดโดยอ้างอิงจากราคาตลาด
  ทั้งนี้คำนึงถึงประโยชน์ของบริษัทเป็นสำคัญ

  ปี 2543 บริษัทมีเฉพาะรายการระหว่างบริษัทกับบริษัทย่อยที่บริษัทถือหุ้นร้อยละ 100
  โดยได้เปิดเผยรายละเอียดตามหมายเหตุประกอบงบการเงิน ของบริษัทสิ้นสุดวันที่ 31 ธันวาคม
  2543 ข้อ. 26
6.  โครงการในอนาคต

ในช่วง 2 ปีที่ผ่านมา ที่ประเทศไทยเกิดภาวะวิกฤติทางเศรษฐกิจ อันกระทบต่อทุกภาคธุรกิจ
โดยเฉพาะธุรกิจอสังหาริมทรัพย์ที่ได้รับผลกระทบเป็นอย่างมาก
ปัญหาสภาพคล่องและปัญหาหนี้ที่ยังไม่ได้รับการแก้ไข
ทำให้บริษัทจำเป็นต้องชะลอการพัฒนาโครงการออกไประยะหนึ่ง

จนกระทั่งในปี 2542 บริษัทประสบความสำเร็จในการปรับปรุงโครงสร้างหนี้และหาผู้ร่วมทุน
บริษัทจึงเริ่มแสวงหาโอกาสในการลงทุนใหม่ ในปี 2543
บริษัทได้เริ่มขายและพัฒนาโครงการใหม่อีกครั้งคือโครงการโนเบิล เฮ้าส์ร่วมฤดี
นอกจากนี้บริษัทยังมีแผนการเพิ่มทุนโดยตามมติที่ประชุมวิสามัญผู้ถือหุ้น และมติคณะกรรมการบริษัท
ที่ประชุมเมื่อวันที่ 12 กุมภาพันธ์ 2544
ได้มีมติเป็นเอกฉันท์อนุมัติให้บริษัทออกและเสนอหุ้นสามัญจำนวน 182,713,026
หุ้นโดยจัดสรรให้แก่ผู้ถือหุ้นเดิมในอัตราส่วนผู้ถือหุ้นสามัญ 1 หุ้นเดิมมีสิทธิซื้อหุ้นสามัญใหม่จำนวน 2
หุ้น ในราคาหุ้นละ 1.50 บาท ทั้งนี้ผู้ถือหุ้นที่จองซื้อหุ้นสามัญใหม่ 1
หุ้นจะได้รับใบสำคัญแสดงสิทธิที่จะซื้อหุ้นสามัญจำนวน 1 หน่วย โดยไม่คิดมูลค่า
ทั้งนี้กำหนดราคาการใช้สิทธิต่อหน่วยเท่ากับ 6 บาท โดยมีอายุของใบสำคัญแสดงสิทธิ 5 ปี

บริษัทวางแผนจะนำเงินที่ได้จากการเพิ่มทุนและออกหลักทรัพย์ในครั้งนี้จำนวนประมาณ 1,370
ล้านบาทเพื่อซื้อทรัพย์สินที่เป็นโครงการอสังหาริมทรัพย์ทั้งจากผู้ประกอบการที่ไม่สามารถหาแหล่งเงินทุนเพื่อพัฒนาโครงการต่อไปได้
และจากสถาบันการเงินหรือจากบริษัทบริหารสินทรัพย์ที่จัดตั้งโดยสถาบันการเงินต่าง ๆ
ทั้งนี้โครงการที่บริษัทฯเข้าทำการซื้อเพื่อนำมาพัฒนา เป็นโครงการที่บริษัทเลือกสรรแล้วว่ามีศักยภาพ
เช่น เป็นโครงการที่พัฒนาเสร็จแล้ว
หรืออยู่ระหว่างการพัฒนาซึ่งมีระยะเวลาก่อสร้างรวมการขายภายใน 1-3 ปี ตั้งอยู่ในเขตกรุงเทพฯ
และปริมณฑล ทั้งประเภทอาคารชุด บ้านเดี่ยว และทาวน์เฮ้าส์
นอกจากนี้บริษัทยังคำนึงถึงรูปแบบของโครงการที่ต้องสอดคล้องกับแนวคิดของบริษัทอีกด้วย
ทั้งนี้บริษัทคาดว่าจะเริ่มลงทุนได้ในเดือน เมษายน 2544

บริษัทได้กำหนดเป้าหมายและแผนการลงทุน
โดยเชื่อมั่นว่าการลงทุนซื้อทรัพย์สินที่มีศักยภาพในช่วงเวลาที่เป็นจุดต่ำสุดของราคา
จะทำให้บริษัทสามารถทำกำไรและมีผลตอบแทนจากการลงทุนได้ไม่น้อยกว่าร้อยละ 20 ต่อปี
ทั้งนี้เพื่อให้บรรลุถึงผลกำไรที่วางไว้ บริษัทยังคงดำเนินนโยบายด้านการเงินอย่างเคร่งครัดอีกด้วย
13. ข้อมูลอื่นที่เกี่ยวข้อง

บุคคลอ้างอิงอื่น ๆ

- นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

ชั้น 4 อาคารสำนักงานตลาดหลักทรัพย์แห่งประเทศไทย

62 ถนนรัชดาภิเษก แขวงคลองเตย เขตคลองเตย กรุงเทพฯ

โทร. 359-1200-49

- ผู้สอบบัญชี : นายสุนทร เด่นธรรม ทะเบียนเลขที่ 3340

  นางสาววิมล เจียมจิตต์ตรง ทะเบียนเลขที่ 3365

นางอโนทัย ลีกิจวัฒนะ ทะเบียนเลขที่ 3442

(และนายพงษ์ศักดิ์ อัชชะกุลวิสุทธิ์ ทะเบียนเลขที่ 3536

สำหรับบริษัทย่อยที่มิได้จดทะเบียนในตลาดหลักทรัพย์ฯ)

ในนามบริษัท ไพร้ซวอเตอร์เฮาส์คูเปอร์ส เอบีเอเอส จำกัด

(PricewaterhouseCoopers ABAS Ltd)

  79/74-80 ชั้น 15 อาคารบางกออก ซิตี้ ถนนสาธรเหนือ กรุงเทพฯ 10200

โทร. 286-9999, 2344-1000

- ที่ปรึกษากฎหมาย : นายประพล วัชรตระกูล น.บ., น.บ.ท., ป.ออ.(กฎหมาย)

ใบอนุญาตทนายความเลขที่ 6863/2529

98/341 หมู่ 7 ถนนบางพลี-ตำหรุ ตำบลบางพลีใหญ่ อำเภอบางพลี จังหวัดสมุทรปราการ โทร.
757-1335-6

- ที่ปรึกษากฎหมายภายนอก : บริษัท ไวท์ แอนด์ เคส (ประเทศไทย) จำกัด

ชั้น 5 อาคารเกษรเพลส (เกษรพลาซ่า)

  999 ถนนเพลินจิต เขตปทุมวัน กรุงเทพฯ 10330

  โทร. 656-1721-32
1.  ปัจจัยความเสี่ยง

  ปัจจัยความเสี่ยงของบริษัท
  เป็นปัจจัยความเสี่ยงอันเกิดขึ้นเนื่องจากผลของวิกฤตการณ์ทางเศรษฐกิจที่เริ่มขึ้นเมื่อปี 2540
  และยังคงส่งผลกระทบต่อภาคธุรกิจต่าง ๆ จนถึงปัจจุบัน ปัจจัยความเสี่ยงเหล่านี้คือ

1.  ปัญหาด้านการจัดหาแหล่งเงินทุนและสภาพคล่องทางการเงิน

  ความเสียหายอันเกิดจากวิกฤติเศรษฐกิจส่งผลกระทบต่อทุกอุตสาหกรรม
  ก่อให้เกิดปัญหาสินเชื่อที่ไม่ก่อให้เกิดรายได้ (NPL) ทั้งที่เป็นสินเชื่อเดิม
  และสินเชื่อใหม่จากการปรับปรุงโครงสร้างหนี้
  ปัญหาสินเชื่อที่ไม่ก่อให้เกิดรายได้เป็นปัญหาที่ทำให้สถาบันการเงินต้องเร่งแก้ไข
  ทำให้สถาบันการเงินต่างเข้มงวดในการปล่อยสินเชื่อโดยเฉพาะอย่างยิ่งสินเชื่อภาคธุรกิจอสังหาริมทรัพย์
  จึงเกิดปัญหาต่อเนื่องถึงผู้ประกอบการธรุกิจอสังหาริมทรัพย์ในการจัดหาแหล่งเงินทุนเพื่อนำมาพัฒนาโครงการ

  สำหรับบริษัท เนื่องจากความสำเร็จอย่างยิ่งในการปรับปรุงโครงสร้างหนี้ในปี 2542
  ทำให้หนิ้สินและภาระผูกพันของบริษัทอันจะเป็นอุปสรรคต่อการขยายกิจการ ลดลงถึง 2,514
  ล้านบาท หรือคิดเป็นร้อยละ 98 รวมถึงการเข้าเป็นผู้ถือหุ้นร้อยละ 20 โดยกลุ่ม Lehman
  Brothers Holding
  Inc.ซึ่งเป็นนักลงทุนที่เป็นที่เชื่อถืออย่างมากในหมู่นักลงทุนทั่วไปและพร้อมที่จะให้การสนับสนุนบริษัทในการจัดหาแหล่งเงินทุน
  ด้วยปัจจัยทั้ง 2 ประการดังกล่าวบริษัทจึงไม่ประสบปัญหาด้านการจัดหาแหล่งเงินทุน
  และปัญหาสภาพคล่องทางการเงิน ดังจะเห็นได้จากในปี 2543
  แม้อยู่ในภาวะที่สถาบันการเงินต่างเข้มงวดในการปล่อยสินเชื่อ
  บริษัทได้รับการสนับสนุนเงินทุนเพื่อพัฒนาโครงการ โดยบริษัท ได้เริ่มเปิดขาย
  และพัฒนาโครงการใหม่อีกครั้ง ได้แก่โครงการโนเบิลเฮ้าส์ร่วมฤดี มูลค่าโครงการ 169
  ล้านบาท โครงการดังกล่าวคาดว่าจะก่อสร้างแล้วเสร็จภายในเดือนเมษายน 2544 นี้

2.  ปัญหาด้านความต้องการที่อยู่อาศัยของผู้บริโภค

  ผลกระทบจากภาวะเศรษฐกิจโดยรวมของประเทศ
  ทำให้กำลังซื้อที่อยู่อาศัยลดลงตามสภาวะเศรษฐกิจเนื่องจากความไม่มั่นคงในรายได้
  และปัญหาการว่างงาน
  เหล่านี้ล้วนเป็นปัญหาที่กระทบการขายของผู้ประกอบการในภาคธุรกิจอสังหาริมทรัพย์เป็นอย่างยิ่ง

  อย่างไรก็ตาม จากมาตรการต่างๆของภาครัฐที่สนับสนุนธุรกิจอสังหาริมทรัพย์ ได้แก่
  การลดค่าธรรมเนียมการโอนอสังหาริมทรัพย์ลงเหลือเพียงร้อยละ 0.01
  และการลดภาษีธุรกิจเฉพาะ นอกจากนี้ การแข่งขันของสถาบันการเงินโดยการลดอัตราดอกเบี้ย
  และผ่อนคลายความเข้มงวดในการให้สินเชื่อที่อยู่อาศัย
  มีส่วนช่วยกระตุ้นกำลังซื้อที่อยู่อาศัยของผู้บริโภค
  อนึ่งจากแผนการลงทุนของบริษัทในการซื้อทรัพย์สินที่เป็นโครงการอสังหาริมทรัพย์เพื่อนำมาพัฒนานั้น
  โครงการดังกล่าวเป็นโครงการที่บริษัทได้ทำการศึกษาความเป็นไปได้มาโดยอาศัยข้อมูลที่บริษัททำการรวบรวมมาโดยตลอด
  พบว่าเป็นโครงการที่มีศักยภาพและมีความต้องการของตลาดอยู่ในระดับสูง
  อีกทั้งการซื้อสินทรัพย์ในช่วงโอกาสที่เป็นจุดต่ำสุดนี้
  ทำให้ต้นทุนในการประกอบกิจการของบริษัทต่ำลงมากเมื่อเทียบกับต้นทุนในอดีต
  ดังนั้นจากมาตรการของภาครัฐและสถาบันการเงินที่เอื้ออำนวยต่อการฟื้นตัวของภาคธุรกิจอสังหาริมทรัพย์
  โดยการกระตุ้นกำลังซื้อ ดังที่ได้กล่าวมาแล้วประกอบกับแผนการลงทุนของบริษัท
  ซึ่งทำให้ต้นทุนของบริษัทลดลง เหล่านี้ทำให้บริษัท
  สามารถแข่งขันและดำเนินนโยบายด้านราคาให้สอดคล้องกับกำลังซื้อในปัจจุบันได้เป็นอย่างดี
4. การวิจัยและพัฒนา

เนื่องจากกลยุทธ์ของบริษัทในการที่จะเป็นผู้นำในการสรรสร้างนวัตกรรมในวงการที่อยู่อาศัย
ขบวนการในการพัฒนาจึงเป็นขบวนการที่บริษัทให้ความสำคัญเป็นอย่างยิ่ง
การพัฒนาของบริษัทไม่ได้กำหนดไว้ในขอบเขตเพียงแค่รูปแบบหรือการออกแบบบ้านเท่านั้น
หากหมายรวมถึงเทคโนโลยีในการก่อสร้าง, การจัดการในขบวน การก่อสร้าง, ขบวนการต่างๆ
เกี่ยวเนื่องกับทางนิติกรรมและการเงินตลอดไปจนถึงงานบริการต่างๆ
เกี่ยวเนื่องกับลูกค้าบริษัทได้นำเอาเทคโนโลยีทางสารสนเทศที่ทันสมัยมาใช้ในองค์กรเพื่อที่จะส่งผ่านข้อมูลต่างๆที่เกิดขึ้นระหว่างทีมงานวิจัยในบริษัท
ให้ทุก ๆ ทีมงานมีความเข้าใจถูกต้องตรงกันและได้รับข้อมูลที่ใหม่ที่สุดอยู่เสมอ
นอกจากนั้นบริษัทยังจัดรูปแบบขององค์กรและการจัดการที่เป็นลักษณะ Horizontal
Organization ที่มุ่งเน้นวัฒนธรรมในด้าน ของความคิดสร้างสรรค์
และความรวดเร็วตลอดไปจนถึงการทำงานและการประเมินผลงานระบบทีมงานอีกด้วย

ตัวอย่างหนึ่งที่สามารถที่จะกล่าวให้เห็นถึง การวิจัยและพัฒนาของบริษัทในที่นี้
คือการวิจัยและพัฒนาการก่อสร้างระบบ Noble Steel Tech
ที่จะแก้ปัญหาอันเกิดจากวิธีการก่อสร้างในปัจจุบันเช่น
ความล่าช้าในการก่อสร้างเนื่องจากต้องใช้แรงงานคนเป็นส่วนใหญ่ในการดำเนินงาน ณ
สถานที่ก่อสร้าง,
การที่ไม่สามารถควบคุมคุณภาพการก่อสร้างได้เนื่องจากไม่สามารถควบคุมคุณภาพของแรงงานที่ทำการก่อสร้างได้,
ความบกพร่องอันเกิดจากวัสดุที่ใช้ในการก่อสร้างปัจจุบันเช่นรอยแตก
รอยร้าวที่เกิดจากการก่ออิฐฉาบปูนหรือรอยรั่วซึมตามแนวหน้าต่างอันเกิดจากความไม่เที่ยงตรงในการก่ออิฐและวางแนววงกบเป็นต้น
ทำให้บริษัทมีแนวคิดในการนำวิธีการก่อสร้างแบบใหม่มาใช้ในโครงการ โดยเริ่มที่โครงการโนเบิล
ช้อยส์ ทั้ง 2 ทำเล คือ ปิ่นเกล้า และวิภาวดี

วิธีการก่อสร้างแบบใหม่มีรายละเอียดโดยสังเขปดังนี้

NOBLE STEEL -TECH คือระบบการสร้างงานแบบใหม่ ที่นำเอาโครงเหล็ก (Stud)
ผ่านกระบวนการเคลือบกันสนิม (Galvanization)
มาเป็นโครงสร้างหลักของบ้านโดยนำมายึดต่อกันเหมือนเสารับน้ำหนัก
ระหว่างโครงเหล็กนี้จะบุด้วยแผ่นฉนวนกันความร้อน (Insulation)
ความคงทนแข็งแรงไม่แตกต่างจากโครงสร้างแบบเดิมซึ่งลูกค้าจะได้ผลประโยชน์จากระบบ Noble
Steel Tech ดังนี้

1.  Adjustable ด้วยระบบโครงสร้างที่ทำสำเร็จมาจากโรงงาน
    จึงปรับเปลี่ยนเพิ่มเติมโครงสร้าง เช่น เพิ่มห้อง เปลี่ยนห้องได้
    ลูกค้าจึงสามารถเลือกรูปแบบของบ้านได้ตรงใจขึ้น
    ไม่ว่าจะเพิ่มห้องด้านหน้าเพิ่มพื้นที่เทอเรซด้านหลัง หรือแม้แต่หลังคา วัสดุผนัง สีสัน
    รูปแบบของประตู หน้าต่าง ฯลฯ

2.  Tidiness บ้านทุกหลังจะประณีตสวยงามในทุกรายละเอียด เพราะการก่อสร้างแบบนี้
    มีการควบคุมมาตรฐานของวัสดุให้มีคุณภาพเท่าเทียมกันทุกชิ้น มีการก่อสร้างอย่างมีระบบ
    ทำให้มีความคงทนไม่แตกร้าว หรือรั่วซึม

3.  Energy Saving เนื่องจากบ้านแบบนี้จะมีแผ่น Insulation Block
    หรือฉนวนกันความร้อนอยู่ระหว่างผนังด้านนอกและด้านใน
    ลดความร้อนจากภายนอกเมื่อทำงานร่วมกันหลังคา Single Roof ที่ไม่ดูดซับความร้อน
    และหน้าต่างแบบกระจก 2 ชั้น (Double Layer) ที่ป้องกันความร้อนได้ดีแล้ว
    ภายในบ้านจึงเย็นสบายเสมอทั้งกลางวันและกลางคืน ลดการทำงานของเครื่องปรับอากาศลง
    เพราะบ้านไม่ร้อนและความเย็นไม่รั่วไหล

4.  Full Facilities บ้าน Noble Steel Tech
    มีการติดตั้งอุปกรณ์สิ่งอำนวยความสะดวกพื้นฐานไว้ในงานโครงสร้าง อย่างครบถ้วนเรียบร้อย
    ทั้งปั๊มน้ำ ถังน้ำใต้ดิน ระบบปรับอากาศรวม เสาโทรทัศน์ ระบบทำน้ำร้อน ฯลฯ
สารบัญ หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 5

3.  การประกอบธุรกิจของแต่ละสายผลิตภัณฑ์ 16

4.  การวิจัยและพัฒนา 38

5.  ทรัพย์สินที่ใช้ในการประกอบธุรกิจ 39

6.  โครงการในอนาคต 44

7.  ข้อพิพาททางกฏหมาย 45

8.  โครงสร้างเงินทุน 46

9.  การจัดการ 48

10. การควบคุมภายใน 53

11. รายการระหว่างกัน 54

12. ฐานะการเงินและผลการดำเนินงาน 55

13. ข้อมูลอื่นที่เกี่ยวข้อง 70

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 หนังสือแสดงความเห็นเกี่ยวกับการควบคุมภายในของผู้สอบบัญชี
วันที่ 20 กุมภาพันธ์ พ.ศ. 2544

คณะกรรมการบริษัท

บริษัท โนเบิล ดีเวลลอปเมนท์ จำกัด (มหาชน)

ชั้น 2 อาคาร โนเบิล เฮาส์ พญาไท

เลขที่ 35 ถนนพญาไท

ราชเทวี กรุงเทพฯ 10400

เรื่อง ระบบการควบคุมภายใน

เรียน คณะกรรมการบริษัท

ในการวางแผนและการปฏิบัติงานตรวจสอบงบการเงินรวมและงบการเงินเฉพาะของบริษัท โนเบิล
ดีเวลลอปเมนท์ จำกัด (มหาชน) และบริษัทย่อย และของเฉพาะบริษัทฯ สำหรับปีสิ้นสุดวันที่ 31
ธันวาคม พ.ศ. 2543 ข้าพเจ้าได้พิจารณาระบบการควบคุมภายในของบริษัท
โดยมีวัตถุประสงค์เพื่อกำหนดวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการให้ความเชื่อมั่นใดๆ เกี่ยวกับการควบคุมภายใน
การพิจารณาระบบการควบคุมภายในดังกล่าวอาจไม่พบทุกสถานการณ์เกี่ยวกับระบบการควบภายในซึ่งอาจถือเป็นจุดอ่อนที่มีสาระสำคัญตามความหมายที่ให้ไว้ในมาตรฐานการสอบบัญชีฉบับที่
20 จุดอ่อนที่มีสาระสำคัญหมายถึง
สถานการณ์ซึ่งผู้สอบบัญชีไม่อาจเชื่อถือได้ว่าระบบการควบคุมภายในที่บริษัทได้จัดวางไว้หรือการปฏิบัติตามระบบการควบคุมภายในนั้นๆ
จะป้องกันหรือช่วยให้พนักงานของกิจการที่ปฏิบัติหน้าที่ตามปกติค้นพบข้อผิดพลาดหรือทุจริตที่มีสาระสำคัญต่องบการเงินที่กำลังตรวจสอบได้ภายในเวลาอันสมควร
อย่างไรก็ตาม ข้าพเจ้ามิได้พบสถานการณ์ใดๆ เกี่ยวกับระบบการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามความหมายที่ให้ไว้ข้างต้น

รายงานฉบับนี้ออกเพื่อใช้เป็นข้อมูลสำหรับคณะกรรมการตรวจสอบ
คณะกรรมการและผู้บริหารของบริษัท โนเบิล ดีเวลลอปเมนท์ จำกัด (มหาชน)
และคณะกรรมการตลาดหลักทรัพย์แห่งประเทศไทยเท่านั้น

ขอแสดงความนับถือ

สุนทร เด่นธรรม

ผู้สอบบัญชีรับอนุญาต เลขที่ 3340

บริษัท ไพร้ซวอเตอร์เฮาส์คูเปอร์ส เอบีเอเอส จำกัด
7. ข้อพิพาททางกฎหมาย

ณ วันที่ 31 ธันวาคม 2543
บริษัทและบริษัทย่อยมีคดีฟ้องร้องอยู่กับสถาบันการเงินแห่งหนึ่งในประเทศ มีทุนทรัพย์ในคดีจำนวน
16.50 ล้านบาท ทั้งนี้โดยมีหลักทรัพย์เป็นที่ดินและห้องชุดของบริษัทฯจดจำนองเป็นประกัน
อนึ่งปัจจุบันบริษัทได้ดำเนินการเจรจาและได้บรรลุข้อตกลงในการปรับปรุงโครงสร้างหนี้กับสถาบันการเงินแห่งนั้นเป็นที่เรียบร้อยแล้ว
บริษัท โนเบิล ดีเวลลอปเมนท์ จำกัด (มหาชน) ประกอบธุรกิจหลักประเภทพัฒนาอสังหาริมทรัพย์
ที่ตั้งสำนักงานใหญ่ที่ 226 หมู่ที่ 12 ถนนสุขาภิบาล 6 (รัตนพิศาล) ตำบลบางพลีใหญ่ อำเภอบางพลี
จังหวัดสมุทรปราการ สำนักงานติดต่อตั้งอยู่เลขที่ 35 อาคารโนเบิล เฮ้าส์ พญาไท ชั้น 2
ถนนพญาไท แขวงถนนพญาไท เขตราชเทวี กรุงเทพมหานคร โทรศัพท์ 642-6622 โทรสาร
642-7545-7 ทะเบียนเลขที่ บมจ.554 โฮมเพจ http://www.noblehome.com
10. การควบคุมภายใน

บริษัทฯ มีระบบการควบคุมภายในความที่เหมาะสมและเพียงพอ เพื่อการตรวจสอบ กำกับดูแล
และป้องกันไม่ให้ผู้บริหารนำทรัพย์สินของบริษัทฯ และบริษัทย่อยไปใช้โดยมิชอบ ทั้งนี้บริษัทฯ
ได้วางรูปแบบการบริหารจัดการ และแบ่งแยกหน้าที่
โดยระบบการสมดุลย์เพื่อเป็นการตรวจสอบความถูกต้องของการปฎิบัติงานของแต่ละฝ่าย
เพื่อให้มั่นใจว่าทรัพย์สินของบริษัทฯ และบริษัทย่อยมิได้ถูกนำไปใช้โดยไม่ชอบ
นอกจากนี้ผู้ตรวจสอบบัญชีของบริษัทฯยังได้แสดงความเห็นเกี่ยวกับความเพียงพอของระบบการควบคุมภายใน
ตามเอกสารแนบท้าย 3
11. รายการระหว่างกัน

บริษัทไม่มีรายการระหว่างบริษัทหรือบริษัทย่อยกับบุคคลอื่นที่อาจมีความขัดแย้ง
อนึ่งบริษัทมีนโยบายเกี่ยวกับรายการระหว่างบริษัทหรือบริษัทย่อยกับบุคคลที่อาจมีความขัดแย้ง
โดยการอนุมัติการทำรายการดังกล่าวจะดำเนินการตามขั้นตอนของข้อกำหนด
หรือประกาศของสำนักงานคณะกรรมการกำกับหลักทรัพย์และตลาดหลักทรัพย์
ตลอดจนระเบียบและกฎเกณฑ์ที่เกี่ยวข้องอย่างเคร่งครัด นอกจากนี้การกำหนดราคา ค่าตอบแทน
หรือค่าธรรมเนียม เกี่ยวกับรายการระหว่างกัน บริษัทจะกำหนดโดยอ้างอิงจากราคาตลาด
ทั้งนี้คำนึงถึงประโยชน์ของบริษัทเป็นสำคัญ

ปี 2544 มีบริษัทรายการระหว่างบริษัทกับบริษัทย่อย
โดยได้เปิดเผยรายละเอียดตามหมายเหตุประกอบงบการเงินของบริษัทสิ้นสุดวันที่ 31 ธันวาคม
2544 ข้อ 27
13. ข้อมูลอื่นที่เกี่ยวข้อง

บุคคลอ้างอิงอื่น ๆ

- นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ชั้น 4,6-7

ถนนรัชดาภิเษก แขวงคลองเตย เขตคลองเตย กรุงเทพ 10110

โทร. 0-2359-1200-49

- ผู้สอบบัญชี : นายบุญมี งดงามวงศ์ ทะเบียนเลขที่ 3673

นายสุนทร เด่นธรรม ทะเบียนเลขที่ 3340

นางสาววิมล เจียมจิตต์ตรง ทะเบียนเลขที่ 3365

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

  179/74-80 ชั้น 15 อาคารบางกอก ซิตี้

  ถนนสาธรเหนือ กรุงเทพฯ 10200

โทร. 0-2286-9999, 0-2344-1000

- ที่ปรึกษากฎหมาย : นายปฏิภาณ ตาทิคุณ น.บ.

ใบอนุญาตทนายความเลขที่ 266/2540

10 ซอยท่าดินแดง 16 ถนนท่าดินแดง

  แขวงคลองสาน เขตคลองสาน กรุงเทพฯ 10600

โทร. 0-2437-3767

- ที่ปรึกษากฎหมายภายนอก : บริษัท ไวท์ แอนด์ เคส (ประเทศไทย) จำกัด

ชั้น 5 อาคารเกษรเพลส (เกษรพลาซ่า)

  999 ถนนเพลินจิต เขตปทุมวัน กรุงเทพฯ 10330

  โทร. 0-2656-1721-32
1.  ปัจจัยความเสี่ยง

ปัจจัยความเสี่ยงของบริษัท
เป็นปัจจัยความเสี่ยงที่มีสาเหตุอันเนื่องมาจากวิกฤตการณ์ทางเศรษฐกิจอันเกิดจากปัญหาทั้งภายในและนอกประเทศ
ปัจจัยความเสี่ยงเหล่านี้ประกอบไปด้วย

1.  ปัญหาด้านการจัดหาแหล่งเงินทุนและสภาพคล่องทางการเงิน

  ปัจจุบันแม้สถาบันการเงินจะมีสภาพคล่องเพียงพอที่จะปล่อยสินเชื่อให้แก่ภาคอุตสาหกรรม
  แต่เนื่องจากปัญหาการกลับมาของหนี้ที่ไม่ก่อให้เกิดรายได้ ตลอดจนความไม่มั่นใจในผู้ประกอบการ
  ทำให้สถาบันการเงินต่างยังคงเข้มงวดในการปล่อยสินเชื่อ
  โดยเฉพาะอย่างยิ่งสินเชื่อภาคอสังหาริมทรัพย์ ทั้งนี้ในการปล่อยสินเชื่อ
  สถาบันการเงินจะเลือกสรรให้แต่เฉพาะผู้ประกอบการบางรายที่มีฐานะทางการเงินที่มั่นคง
  และเป็นที่เชื่อถือเท่านั้น
  ผลกระทบจึงเกิดกับผู้ประกอบการภาคอสังหาริมทรัพย์จำนวนมากที่ไม่สามารถหาแหล่งเงินทุนเพื่อสนับสนุนการพัฒนาและก่อสร้างโครงการต่อไปได้

  ผลจากการขยายการลงทุนของบริษัทฯ
  โดยการซื้อทรัพย์สินจากกองทุนหรือจากบริษัทบริหารสินทรัพย์ของสถาบันการเงินต่าง ๆ
  เพื่อนำมาพัฒนาโครงการ
  ประกอบกับสถานะของบริษัทฯที่ไม่มีภาระหนี้สินและภาระผูกพันเดิมอันจะเป็นอุปสรรคต่อการขยายกิจการ
  ทำให้สถาบันการเงินต่างมีความมั่นใจในบริษัท
  ดังนั้นแม้อยู่ในภาวะที่สถาบันการเงินต่างเข้มงวดในการปล่อยสินเชื่อ
  บริษัทได้รับการสนับสนุนเงินทุนจากสถาบันการเงินเพื่อพัฒนาโครงการใหม่ทั้งโครงการโนเบิล
  ทารา เอกมัย-พระราม 9 และโครงการ โนเบิล วานา ปิ่นเกล้า สำหรับโครงการโนเบิล
  วานา วัชรพล ปัจจุบันอยู่ระหว่างการอนุมัติสินเชื่อของสถาบันการเงิน

2.  ปัญหาด้านความต้องการที่อยู่อาศัยของผู้บริโภค

  แม้ความต้องการซื้อที่อยู่อาศัยในปี 2544
  จะเพิ่มมากขึ้นเนื่องจากภาวะเศรษฐกิจโดยรวมของประเทศเริ่มปรับตัวในทิศทางที่ดีขึ้น
  แต่ผลจากวินาศกรรมเดือนกันยายนในประเทศสหรัฐอเมริกา
  ซึ่งกระทบต่อเศรษฐกิจของประเทศต่าง ๆ ทั่วโลก รวมถึงประเทศไทย
  ส่งผลกระทบต่อความเชื่อมั่นของผู้บริโภค ในประเทศ ทำให้เกิดการชะลอการตัดสินใจซื้อ
  จึงส่งผลกระทบต่อยอดขายของผู้ประกอบการภาคอสังหาริมทรัพย์ในช่วงไตรมาสสุดท้ายของปี
  2544

  อย่างไรก็ดีปัจจุบันวิกฤติการณ์ดังกล่าวได้คลี่คลายลง ภาวะเศรษฐกิจเริ่มฟื้นตัวขึ้น
  ทำให้ความมั่นใจของผู้บริโภคกลับคืนมา ประกอบกับการที่ภาครัฐได้ออกมาตรการต่าง ๆ
  เพื่อสนับสนุนภาคธุรกิจอสังหาริมทรัพย์อย่างต่อเนื่อง
  รวมถึงการแข่งขันของสถาบันการเงินโดยการลดอัตราดอกเบี้ย
  และผ่อนคลายเงื่อนไขในการให้สินเชื่อที่อยู่อาศัย เหล่านี้ล้วนเป็นปัจจัยกระตุ้นกำลังซื้อทั้งสิ้น
  นอกจากนี้กลยุทธ์ของบริษัทฯในการพัฒนาโครงการ
  ที่มุ่งเน้นคุณภาพและการออกแบบที่ตอบสนองความต้องการของลูกค้าที่ต้องการหลีกหนีบ้านแนวคิดเดิม
  ๆ โดยพิสูจน์ได้จากความสำเร็จจากการเปิดตัวอย่างเป็นทางการของโครงการโนเบิล ทารา
  เอกมัย-พระราม 9 เมื่อต้นเดือนมีนาคม 2545 ทำให้บริษัทฯ มั่นใจอย่างยิ่งว่า
  การกลับมาเพื่อเป็นผู้นำในการสร้างนวัตกรรมที่แตกต่างของบริษัทฯจะได้รับการต้อนรับอย่างดีจากตลาดที่แนวคิดและรูปแบบใหม่
  ๆ ได้ห่างหายไป
4. การวิจัยและพัฒนา

ในปี 2544 บริษัทฯ ได้เริ่มดำเนินการสรรสร้างการออกแบบบ้านใหม่
โดยคงกลยุทธ์ในการที่จะเป็นผู้นำในการสรรสร้างนวัตกรรมในวงการที่อยู่อาศัยโดยใช้แนวคิดการผสมผสานการออกแบบของวัฒนธรรมตะวันตก
และตะวันออก รวมถึงการออกแบบที่คำนึงถึงสภาพแวดล้อมจากภายนอกสู่ภายใน
โดยแยกกลุ่มผลิตภัณฑ์ออกเป็นสามเป้าหมาย คือ

  โนเบิล ทารา : จะเป็นแบบบ้านที่สำหรับกลุ่มเป้าหมายระดับบน เริ่มต้นราคาตั้งแต่ 7
  ล้านบาทขึ้นไป โดยจะเน้นจุดขายของสไตล์การออกแบบลักษณะ Minimalist และ
  สระว่ายน้ำกลางบ้าน ปัจจุบันบริษัทฯได้พัฒนาโครงการตามแนวคิดของโนเบิล ทารา แล้ว 1
  โครงการ คือ โครงการโนเบิล ทารา เอกมัย-พระราม 9

  โนเบิล วานา : บ้านอารมณ์รีสอร์ทที่ให้ทุกอารมณ์คือการพักผ่อน
  สำหรับกลุ่มเป้าหมายระดับกลาง-สูง เริ่มต้นตั้งแต่ราคา 3.5 ล้านบาทขึ้นไป โดยเน้นจุดขายของ
  Modern Oriental Design โนเบิล วานา มีอยู่บน 2 ทำเลคือ ทำเลปิ่นเกล้า และวัชรพล

  โนเบิล พาวัน : เป็นบ้านสำหรับกลุ่มเป้าหมายที่เป็นคนรุ่นใหม่เริ่มต้นวัยทำงาน ราคาตั้งแต่ 2.5
  ล้านบาทขึ้นไป โดยเน้นจุดขายความเป็น Trendy Modern